**POSTNI ČAS**

Diapozitiv (Slide) **2**:

* Za kristjana se s pepelnično sredo začne čas posebne priprave na globlje doživetje skrivnosti Kristusovega vstajenja. Gre za proces soočanja samega s seboj, do bližnjih in do Boga. To je čas odkrivanja krstne milosti, čas pokore in spreobrnitve. Gre za zakramentalni čas, ki kliče vsakemu posebej: Postani to kar si, kristjan!
* Postni čas traja od pepelnične srede do pred začetkom obredov velikega četrtka.
* **Zakaj ime »pepelnična« sreda?** = »Pepelnična« sreda je dobila svoje ime po obredu pepeljenja, v katerem duhovnik verniku na čelo s pepelom zariše znamenje križa oz. ga po glavi rahlo posuje s pepelom v obliki znamenja križa.
* **Zakaj pepel?** = Pepel je znamenje spokornosti, kesanja, pripravljenosti na spreobrnjenje.
* **Zakaj vijolična barva?** = Vijolična barva je liturgična barva adventnega in postnega časa ter pomeni spokornost.

Diapozitiv (Slide) **3**:

* Konstitucija o svetem bogoslužju poudarja dvojno nalogo postnega časa, saj pravi: »Z ene strani naj zlasti s spominjanjem krsta ali s pripravo na krst, z druge strani pa s pokoro pripravi na obhajanje velikonočne skrivnosti vernike, ki naj v tem času bolj vneto poslušajo božjo besedo in se z večjo gorečnostjo posvečajo molitvi«(B 109).

Diapozitiv (Slide) **10**:

* *Quadragesima* označuje štiridesetdnevje posta, prva postna nedelja se torej imenuje *Dominica I in quadragesima* (»prva nedelja v štiridesetdnevju«). Pri poimenovanju treh predpepelničnih nedelj so sledili analogiji tega poimenovanja in so te tri predpepelnične nedelje, ki so jih priključili postnemu času, poimenovali z nadaljnimidesetdnevji, čeprav dejansko med nedeljami ni 10 dni: *Quinquagesima*(petdesetdnevje), *Sexagesima*(šetdesetdnevje), *Septuagesima* (sedemdesetdnevje).

Diapozitiv (Slide) **12**:

* **»Laetare« nedelja** (4. postna nedelja)**:** (Podobno kot 3. adventna nedelja, ki se imenuje »Gaudete«.) To ime je dobila po vstopnem spevu, ki pravi*: »LaetareJerusalem!... gaudetecumlaetitia, qui in tristitiafuistis«* (»Veseli se Jeruzalem... Vriskajte od veselja vsi, ki ste žalostni«). Gre za nekak duhovni odmor od napornega posta. Liturgična barva te nedelje je *rosa* (roza). Nekoč je papež v znak veselja na to nedeljo slovesno blagoslovil »zlato rožo« (*rosa aurea*) in jo nosil v procesiji, ki je šla iz Laterana do cerkve »*ad S. Crucem in Jerusalem*« v Rimu. Po končani božji službi je papež to rožo poklonil kakšni odlični osebi mesta.
* **»Tiha« nedelja** (5. Postna nedelja)**:** 5. postna nedelja se imenuje »Tiha« nedelja, ker se do te nedelje v liturgiji ne spominjamo posebej Jezusovega trpljenja. To nedeljo pa so prvič začeli peti pesem *»Vexillaregis«* (Zastava križa oz. Kraljevo znamenje, o križ), ki jo danes v Molitvenem bogoslužju molimo šele pri prvih večernicah velikega tedna. Cerkev žaluje s trpečim Zveličarjem in ta žalost se odslej razodeva v vseh liturgičnih obredih do velike sobote. Pred koncilom so zagrnili na predvečer tihe nedelje vse križe. Turandus pravi: »Križi se zagrnejo, ker je Jezus v trpljenju in smrti zakril svoje božanstvo«. Danes pa jih lahko zagrnemo ali odnesemo iz cerkve šele na veliki četrtek ob razkrivanju oltarjev.
* **»Dominica in palmis«** (6. postna nedelja ali »Cvetna« nedelja)**:**Posebni ton ji daje blagoslov palm ali cvetja s procesijo ter evangelij o Kristusovem trpljenju oz. pasijon (leto A –pasijon po Mateju; leto B –pasijon po Marku; leto C –pasijon po Luku; na **veliki petek** pa se vedno bere pasijon po Janezu). Blagoslov zelenja nas spominja na zmagoslavje Jezusovega vhoda v Jeruzalem, kjer so mu množice s palmovimi vejami v rokah vzklikali v pozdrav: *“Hozana Davidovemu sinu...”*. Zato beremo pred procesijo tudi evangelij o Njegovem vhodu v Jeruzalem.